**Sākotnējās ietekmes novērtējuma ziņojums (anotācija) Ministru kabineta noteikumu projektam “Paaugstinātas bīstamības objektu saraksts”**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Saskaņā ar Ministru kabineta 2009.gada 15.decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 5.1punktu netiek aizpildīts |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Civilās aizsardzības un katastrofas pārvaldīšanas likuma 8.panta otrā daļas 3.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Civilās aizsardzības un katastrofas pārvaldīšanas likuma deleģējumu tika izstrādāts Ministru kabineta noteikumu projekts “Paaugstinātas bīstamības objektu saraksts” (turpmāk – projekts).  Pamatojoties uz Ministru kabineta 2017.gada 19.septembra noteikumu Nr.563 “Paaugstinātas bīstamības objektu apzināšanas un noteikšanas, kā arī civilās aizsardzības un katastrofas pārvaldīšanas plānošanas un īstenošanas kārtība” (turpmāk – MK noteikumi Nr.563) 3.punkta prasībām Valsts ugunsdzēsības un glābšanas dienests nosūtīja pieprasījumu iestādēm, kā arī juridiskām personām par informācijas sniegšanu attiecībā par paaugstinātas bīstamības objektiem. Ņemot vērā iestāžu un juridisko personu iesniegto informāciju tika sagatavots paaugstinātas bīstamības objektu saraksts (turpmāk– PBO saraksts).  PBO sarakstā ir iekļauti dažādi, t.sk. privātpersonām piederoši paaugstinātas bīstamības objekti. Šajā sakarā, lai sasniegtu paredzēto mērķi – nodrošināt paaugstinātas drošības prasības privātpersonu objektos, projekts tiek noformēts ka ārējais normatīvais akts.  PBO saraksts tika veidots atbilstoši MK noteikumu Nr.563 2.pielikumā noradītajām prasībām. PBO sarakstā ietvertās informācijas veids un tās apjoms ir nepieciešams, lai objektos varētu veikt civilās aizsardzības prasību ievērošanas pārbaudes.  PBO sarakstā iekļaujama informācija tiks aktualizēta katru gadu, atbilstoši MK noteikumu Nr.563 3.punktā noradītajām prasībām. Valsts ugunsdzēsības un glābšanas dienests izvērtējot iesniegto MK noteikumu Nr.563 3. punktā minēto institūciju, iestāžu un komersantu iesniegto informāciju un sagatavos aktuālo PBO sarakstu iesniegšanai Ministru kabinetā. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts vides dienests, VAS “Latvijas dzelzceļš”, Zemkopības ministrija, Sabiedrisko pakalpojumu regulēšanas komisija, AS “Pasažieru vilciens”, AS “Viada Baltija”, SIA “Astarte nafta”, SIA “Circle K Latvia”, SIA “Neste Latvija”, SIA “Gotika auto”, SIA “Latvijas propāna gāze”, SIA “INTERGAZ”, SIA “Eko Gāze”, SIA “PRO GĀZE SNGB”, AS “Virši A”, SIA „Latvijas nacionālā naftas kompānija” |
| 4. | Cita informācija | Nav. |
|  |  |  |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Paaugstinātas bīstamības objektu īpašnieki vai tiesiskais valdītāji. |
| 2. | Tiesiskā regulējuma ietekme uz tautsaimniecību un administratīvo slogu | Paaugstinātas bīstamības objekta īpašniekam vai tiesiskajam valdītājam būs jāizstrādā, jāsaskaņo ar Valsts ugunsdzēsības un glābšanas dienestu un jāapstiprina paaugstinātas bīstamības objekta civilās aizsardzības plānu. |
| 3. | Administratīvo izmaksu monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas nepārsniedz 200 *euro*, bet mērķgrupai, kuru veido juridiskas personas nepārsniedz 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |  |  |
| **III. Tiesību akta projekta ietekme uz valsts budžetu un pašvaldību budžetiem** | | |
| Projekts šo jomu neskar. | | |
|  | | |
| **IV. Tiesību akta projekta ietekme uz spēkā esošo tiesību normu sistēmu** | | |
| Projekts šo jomu neskar. | | |
|  | | |
| **V. Tiesību akta projekta atbilstība Latvijas Republikas starptautiskajām saistībām** | | |
| Projekts šo jomu neskar. | | |
| |  |  |  | | --- | --- | --- | | **VI. Sabiedrības līdzdalība un komunikācijas aktivitātes** | | | | 1. | Plānotās sabiedrības līdzdalības un komunikācijas aktivitātes saistībā ar projektu | Projekts tika ievietots Iekšlietu ministrijas mājaslapā, sadaļā ”Sabiedrības līdzdalība”. | | 2. | Sabiedrības līdzdalība projekta izstrādē | Priekšlikumu iesniegšana projekta saskaņošanas laikā. | | 3. | Sabiedrības līdzdalības rezultāti | Priekšlikumi par projekta redakciju netika saņemti. | | 4. | Cita informācija | Nav. | | | |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Valsts ugunsdzēsības un glābšanas dienests precizējot paaugstinātas bīstamības objektu sarakstu ņems vērā iestāžu un juridisko personu sniegto informāciju. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpildē netiek ietekmētas institūciju funkcijas un uzdevumi. |
| 3. | Cita informācija | Nav. |

Iekšlietu ministrs R.Kozlovskis

Vīza: valsts sekretārs D.Trofimovs

Krauklis, 67075817

[andrejs.krauklis@vugd.gov.lv](mailto:andrejs.krauklis@vugd.gov.lv)